- Ma ei ole näinud Koidula nooremat tütart, ütleb Aino Kallas. Mul on temalt vaid kiri. Kindlasti üks erakordne isiksus, kellel pole tugevamaid sidemeid ühegi maa ega rahvusega. Et aga temale võimal­dataks äraelamine, see - mõtlen - on eesti rahva kohus. Teda oleks aga ülekohtune sellepärast maaga siduda. Talle peaks jäetama või­malus kasutada oma pensioni, kus ta ise tahab. See, mis antakse, on  ju Koidula pärast. Tema järeltulijad saavad selle, mida ta ise igal juhtumil oleks eesti rahvalt saanud.